CELEX: 62020TN0626
Language: da
Date: 2020-10-12 00:00:00
Title: Sag T-626/20: Sag anlagt den 12. oktober 2020 — Landwärme mod Kommissionen

30.11.2020   
            
            
               DA
            
            
               Den Europæiske Unions Tidende
            
            
               C 414/46
            
         
      Sag anlagt den 12. oktober 2020 — Landwärme mod Kommissionen
      (Sag T-626/20)
      (2020/C 414/68)
      Processprog: tysk
      
         Parter
      
      
         Sagsøger: Landwärme GmbH (München, Tyskland) (ved advokaterne J. Bonhage og M. Frank)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelser C(2020) 4489 final af 29. juni 2020 om statsstøtte SA.56125 (2020/N) — »Sweden Prolongation and modification of scheme SA.49893 (2018/N)/Tax exemption for non-food based biogas and bio-propane in heat generation« og SA.56908 (2020/N) — »Sweden Prolongation and modification of biogas scheme for motor fuel in Sweden« annulleres, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende: støtten er retsstridig
                  
                              —
                           
                           
                              Kongeriget Sveriges støtte til biogas til varmeproduktion og anvendelse som brændstof tillader en kombination med andre EU-medlemsstaters støtte. Denne kombination medfører en overkompensation ved import af biogas. Støtten er derfor retsstridig, og Kommissionens godkendelsesafgørelser er ugyldige.
                           
                        
            
                  2.
               
               
                  Andet anbringende: urigtig anvendelse af bedømmelsesbeføjelsen
                  
                              —
                           
                           
                              Sagsøgeren henledte ved en henvendelse i 2019 Kommissionens opmærksomhed på problematikken med kombinationen af Kongeriget Sveriges støtte med andre EU-medlemsstaters støtte. Kommissionen tog ikke denne henvendelse i betragtning ved sin bedømmelse. Foruden sagsøgerens henvendelse undlod Kommissionen ligeledes at tage hensyn til de omfattende offentligt tilgængelige oplysninger om denne problematik. Da Kommissionen ikke undersøgte og bedømte de økonomiske sammenhænge ved Kongeriget Sveriges støtte til biogas til varmeproduktion og anvendelse som brændstof, foreligger der en urigtig anvendelse af bedømmelsesbeføjelsen. Kommissionens godkendelsesafgørelser er derfor ugyldige.
                           
                        
            
                  3.
               
               
                  Tredje anbringende: begrundelsesmangel
                  
                              —
                           
                           
                              Kommissionen forholder sig i godkendelsesafgørelserne ikke til kombinationen af Kongeriget Sveriges støtte med andre EU-medlemsstaters støtte. Dette udgør en begrundelsesmangel og en tilsidesættelse af artikel 296, stk. 2, TEUF og artikel 41, stk. 2, litra c), i Den Europæiske Unions charter om grundlæggende rettigheder. Kommissionens godkendelsesafgørelser er derfor ugyldige.
                           
                        
            
                  4.
               
               
                  Fjerde anbringende: forpligtelse til at indlede en formel undersøgelsesprocedure
                  
                              —
                           
                           
                              Kommissionen var på grundlag af markedsbetingelserne, som er grundlæggende ændret siden den oprindelige tilladelse, forpligtet til at sandsynliggøre sin bedømmelse på grundlag af statsstøttereglerne i en formel undersøgelsesprocedure ved markedsoplysninger. Desuden var Kommissionen forpligtet til at indlede den formelle undersøgelsesprocedure, eftersom den ved sin bedømmelse af Kongeriget Sveriges støtte var støt på alvorlige vanskeligheder. Undladelsen af at indlede den formelle undersøgelsesprocedure udgør en tilsidesættelse af artikel 4, stk. 4, i Rådets forordning (EU) 2015/1589 (1). Kommissionens godkendelsesafgørelser er derfor ugyldige.
                           
                        
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).